b'\n_START_ARTICLE_\nLyderhorn\n_START_SECTION_\nNavn og historie\n_START_PARAGRAPH_\nNavnet Lyderhorn forklares p\xc3\xa5 flere vis: Det kan have sammenh\xc3\xa6ng med norr\xc3\xb8nt lei\xc3\xb0a (= at lede, vise vejen) og lei\xc3\xb0 (= sejlingsled), men mere sandsynligt er det, at navnet i norr\xc3\xb8nt var Log\xc3\xb0arhorn, af log (= lue, flamme), nok ogs\xc3\xa5 den oprindelige forstavelse i bydelens navn, Loddefjord.  _NEWLINE_En stenalderboplads, Bj\xc3\xb8rndalshelleren, er fundet under en stor, vestvendt heller.  Trods manglende udgravning tyder fund af ben og knogler p\xc3\xa5 bos\xc3\xa6tning under helleren i stenalder, bronzealder og jernalder. _NEWLINE_Lyderhorn var et strategisk punkt under 2. verdenskrig og der er en del bunkere og kanonstillinger som blev benyttet til forsvaret af Bergen. Ogs\xc3\xa5 i de urolige \xc3\xa5r 1660\xe2\x80\x931721 var der en permanent vagtstyrke p\xc3\xa5 Lyderhorn, med vagthytte og varselflag. Lyderhorn, \xc3\x98rnafjellet og Kvarven udg\xc3\xb8r i dag et fint turomr\xc3\xa5de, som er meget benyttet af befolkningen i Bergen og omegn._NEWLINE_Lyderhorn skal efter folketroen have v\xc3\xa6ret samlingsplads for hekse valborgsnat, sankthansnat og til jul. _NEWLINE_Bergen Turlags \xc3\xa5rlige "syvfjeldstur" starter fra bydelen Gravdal i skyggen af Lyderhorn, og g\xc3\xa5r videre over Damsg\xc3\xa5rdsfjellet, L\xc3\xb8vstakken, Ulriken, Fl\xc3\xb8yen, Rundemanen og Sandviksfjellet.'